תקנות מסילות הברזל (הפעלת מסילת ברזל מקומית)

{{ח:התחלה}}
{{ח:כותרת|תקנות מסילות הברזל (הפעלת מסילת ברזל מקומית), התשע״ב–2012}}

{{ח:פתיח-התחלה}}
{{ח:תיבה|ק״ת תשע״ב, 640|תקנות מסילות הברזל (הפעלת מסילת ברזל מקומית)|https://olaw.org.il/takanot/takanot-7079.pdf}}, {{ח:תיבה|1588|תיקון|https://olaw.org.il/takanot/takanot-7152.pdf}}; {{ח:תיבה|תשע״ג, 1216|תיקון|https://olaw.org.il/takanot/takanot-7252.pdf}}; {{ח:תיבה|תשע״ז, 1712|תיקון|https://olaw.org.il/takanot/takanot-7856.pdf}}; {{ח:תיבה|תשפ״א, 3088|תיקון|https://olaw.org.il/takanot/takanot-9353.pdf}}; {{ח:תיבה|תשפ״ה, 1596|הוראת שעה|https://olaw.org.il/takanot/takanot-11839.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת מסילות הברזל#סעיף 17|סעיפים 17(א)}}, {{ח:חיצוני|פקודת מסילות הברזל#סעיף 46י|46י(ד)}}, {{ח:חיצוני|פקודת מסילות הברזל#סעיף 46יב|46יב(א)}}, {{ח:חיצוני|פקודת מסילות הברזל#סעיף 46יט|46יט(ב)}}, {{ח:חיצוני|פקודת מסילות הברזל#סעיף 46לז|46לז(ב)}} {{ח:חיצוני|פקודת מסילות הברזל#סעיף 57|ו־57(א)}} {{ח:חיצוני|פקודת מסילות הברזל|לפקודת מסילות הברזל [נוסח חדש], התשל״ב–1972}} (להלן – הפקודה), ולפי {{ח:חיצוני|https://fs.knesset.gov.il/18/law/18_lsr_301316.pdf|סעיף 50(ד) לחוק לתיקון פקודת מסילות הברזל (מס׳ 6), התשע״א–2011}} (להלן – תיקון מס׳ 6), אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק 1|פרק ראשון: פרשנות}}

{{ח:פנימי|פרק 2|פרק שני: הפעלת מסילת ברזל מקומית}}

{{ח:פנימי|פרק 3|פרק שלישי: חובות בעל היתר הפעלה}}

{{ח:פנימי|פרק 4|פרק רביעי: התנהגות הנוסע וחובותיו}}

{{ח:פנימי|פרק 5|פרק חמישי: טכוגרף}}

{{ח:פנימי|פרק 5-1|פרק חמישי1: רישיון מנהל תפעול}}

{{ח:פנימי|פרק 6|פרק שישי: רישיון לנהיגת רכבת מקומית}}

{{ח:פנימי|פרק 7|פרק שביעי: פקיד רכבת שאינו בעל רישיון לנהיגה בה}}

{{ח:פנימי|פרק 8|פרק שמיני: הוראות שונות}}

{{ח:פנימי|תוספת|תוספת: {{מוקטן|ציוד עזרה ראשונה}}}}

{{ח:קטע2|פרק 1|פרק ראשון: פרשנות}}

{{ח:סעיף|1|הגדרות|תיקון: תשפ״א, תשפ״ה}}
{{ח:ת}} בתקנות אלה –
{{ח:ת|סוג=הגדרה}} ”אזור תפעול ותחזוקה“ – אזור המיועד לתפעול ולתחזוקה של רכבת מקומית, כמשמעותו {{ח:חיצוני|פקודת מסילות הברזל#סעיף 46לט|בסעיף 46לט(א) לפקודה}};
{{ח:ת|סוג=הגדרה}} ”בית ספר להכשרת נהגים ומדריכים“ – גורם שעורך הכשרות עיוניות ומעשיות בנהיגה ברכבת מקומית;
{{ח:ת|סוג=הגדרה}} ”היתר הפעלה“, ”מסילת ברזל מקומית“, ”רכבת מקומית“ ו”רישיון לנהיגת רכבת מקומית“ – כהגדרתם {{ח:חיצוני|פקודת מסילות הברזל#סעיף 46|בסעיף 46 לפקודה}};
{{ח:ת|סוג=הגדרה}} ”מדמה“ – מיתקן מולטימדיה המאפשר הדמיה של נהיגה ברכבת מקומית במצבים ובתרחישים אופייניים שונים ובתרחישי קיצון, שאישר המנהל;
{{ח:ת|סוג=הגדרה}} ”מפעיל מסילת ברזל“ – כהגדרתו {{ח:חיצוני|פקודת מסילות הברזל#סעיף 14א|בסעיף 14א לפקודה}};
{{ח:ת|סוג=הגדרה}} ”מרב״ד“ – המכון הרפואי לבטיחות בדרכים במשרד הבריאות;
{{ח:ת|סוג=הגדרה}} ”מבקש“ – מבקש היתר הפעלה או רישיון לפי העניין ולפי תקנות אלה;
{{ח:ת|סוג=הגדרה}} ”עולה חדש“ – נמצא בישראל לפי אשרת עולה או תעודת עולה לפי {{ח:חיצוני|חוק השבות|חוק השבות, התש״י–1950}};
{{ח:ת|סוג=הגדרה}} ”פסיכולוג“ – {{ח:הערה|(הוראת שעה ל־18 חודשים מיום 27.4.2025):}} פסיכולוג מומחה כהגדרתו {{ח:חיצוני|חוק הפסיכולוגים|בחוק הפסיכולוגים, התשל״ז–1977}};
{{ח:ת|סוג=הגדרה}} ”קו“ – מסלול נסיעה ברכבת מקומית בין תחנת יציאה לבין תחנת יעד;
{{ח:ת|סוג=הגדרה}} ”קרון“ – יחידת רכבת מקומית הנעה באמצעות חשמל או מובלת באמצעות יחידת רכבת מקומית אחרת;
{{ח:ת|סוג=הגדרה}} ”רופא תעסוקתי“ – {{ח:הערה|(הוראת שעה ל־18 חודשים מיום 27.4.2025):}} רופא מומחה ברפואה תעסוקתית;
{{ח:ת|סוג=הגדרה}} ”רישיון“ – רישיון לנהיגת רכבת מקומית;
{{ח:ת|סוג=הגדרה}} ”רישיון חוץ“ – רישיון בר־תוקף לנהיגת רכבת מקומית שניתן במדינת חוץ;
{{ח:ת|סוג=הגדרה}} ”רשות הרישוי“ – כהגדרתה {{ח:חיצוני|פקודת התעבורה|בפקודת התעבורה}};
{{ח:ת|סוג=הגדרה}} ”רשת קווים“ – קו או מספר קווים הפועלים באותו אזור באמצעות מפעיל מסילת ברזל אחד;
{{ח:ת|סוג=הגדרה}} ”תקן“ – ”ת״י“, ”תקן EN“ ו”תקן ISO“ שהפניה אל חלקיהם הנדונים בתקנות אלה מצויה באתר האינטרנט של משרד התחבורה והבטיחות בדרכים שכתובתו www.he.mot.gov.il;
{{ח:ת|סוג=הגדרה}} ”ת״י“ – תקן ישראלי כמשמעותו {{ח:חיצוני|חוק התקנים|בחוק התקנים, התשי״ג–1953}};
{{ח:ת|סוג=הגדרה}} ”ת״י 5435“ – תקן תחבורה מונחה ומערכות רכבת נוסעים – דרישות בטיחות אש;
{{ח:ת|סוג=הגדרה}} ”ת״י 5350“ – תקן בנייה ותפעול של מערכות רכבת מקומית;
{{ח:ת|סוג=הגדרה}} ”תקן ISO“ – תקן של ארגון התקינה הבין־לאומי;
{{ח:ת|סוג=הגדרה}} ”תקן ISO9001“ – תקן מערכת ניהול איכות;
{{ח:ת|סוג=הגדרה}} ”תקן EN(RAMS)‎“ – תקן יישומי רכבת שמפרסמת הוועדה האירופית לתקינה הכולל: תקן EN50126 (אמינות, זמינות, תחזוקה ובטיחות); תקן EN50128 (מערכות תקשורת, מערכות איתות ועיבוד תהליכים מערכות עיבוד – תוכנה בעבור מערכות לבקרה והגנה של רכבות); תקן EN50129 (מערכות אלקטרוניות בטיחותיות למערכות איתות);
{{ח:ת|סוג=הגדרה}} ”תקנות הוראות שונות“ – {{ח:חיצוני|תקנות מסילות הברזל (הוראות שונות – מסילת ברזל מקומית)|תקנות מסילות הברזל (הוראות שונות – מסילת ברזל מקומית), התשע״ב–2012}};
{{ח:ת|סוג=הגדרה}} ”תקנות הטכוגרף“ – {{ח:חיצוני|תקנות מסילות הברזל (הוראות בדבר החזקה, שמירה וטיפול בכרטיס זיכרון של טכוגרף רכבת מקומית ובפלט והגשתו לבית המשפט)|תקנות מסילות הברזל (הוראות בדבר החזקה, שמירה וטיפול בכרטיס זיכרון של טכוגרף רכבת מקומית ובפלט והגשתו לבית המשפט), התשע״ב–2011}};
{{ח:ת|סוג=הגדרה}} ”תקנות התעבורה“ – {{ח:חיצוני|תקנות התעבורה|תקנות התעבורה, התשכ״א–1961}}.

{{ח:קטע2|פרק 2|פרק שני: הפעלת מסילת ברזל מקומית}}

{{ח:סעיף|2|היתר להפעלת מסילת ברזל מקומית}}
{{ח:תת|(א)}} לשם מתן היתר הפעלה, יבחן המנהל כי מתקיימים במבקש תנאים לפי {{ח:חיצוני|פקודת מסילות הברזל#סעיף 46ז|סעיף 46ז לפקודה}} כמפורט להלן:
{{ח:תתת|(1)}} המבקש מעסיק שני מנהלי תפעול מורשים לפחות;
{{ח:תתת|(2)}} המבקש ערך, כנדרש {{ח:פנימי|סעיף 3|בתקנה 3}}, קובץ נהלים ותכניות להפעלת מסילת ברזל מקומית (יחד להלן – תכנית ההפעלה), שאישר המנהל;
{{ח:תת|(ב)}} בעל היתר הפעלה –
{{ח:תתת|(1)}} יציג את ההיתר בכל מקום שיידרש לפי הוראות המנהל;
{{ח:תתת|(2)}} יודיע למנהל על תחילת העסקתו של מנהל תפעול 30 ימים מראש; בהודעה למנהל יפרט בעל היתר ההפעלה את שמו, את פרטיו האישיים ואת פרטי רישיון מנהל התפעול הנכנס;
{{ח:תתת|(3)}} יודיע למנהל על סיום העסקת מנהל תפעול 30 ימים לפני מועד סיום ההעסקה או מיד בתום ההעסקה, לפי העניין.

{{ח:סעיף|3|תכנית הפעלה}}
{{ח:תת|(א)}} תכנית הפעלה שיגיש מבקש לאישור המנהל לפי {{ח:חיצוני|פקודת מסילות הברזל|הפקודה}} תגובש לפי תקן (RAMS)‏ EN50126, תקן EN50128, תקן EN50129, ת״י 5435 ו־ת״י 5350, ותנאי תקן ISO9001 ככל שהורה המנהל על אופן יישום התקנים האמורים, ותכיל בין השאר עניינים אלה:
{{ח:תתת|(1)}} מנגנון הפיקוח של המבקש על קיום הוראות הפעלה של מסילת ברזל מקומית, לרבות בנוגע לבטיחות, לחובות בעלי תפקידים ונותני שירותים אצל המבקש;
{{ח:תתת|(2)}} תנאי התחזוקה של מסילת ברזל מקומית, לרבות של תחנות ורציפים, לפי דרישות המנהל; אופן תיעוד תחזוקת מסילת הברזל המקומית בספר תפעול, והתאמת פעולות התחזוקה של המבקש לדרישות היצרן;
{{ח:תתת|(3)}} סדרי הפעלת מסילת ברזל מקומית, לרבות מערכות שליטה ובקרת תנועה, איתות, כושר בלימה, אספקת אנרגייה, תאורה ואיוורור; אמצעי כיבוי אש; אמצעים למתן עזרה ראשונה; דרכי מילוט ומערכות חיוניות לשעת חירום; מערכת פנימית לבדיקת אירועים בטיחותיים וליישום ממצאים;
{{ח:תתת|(4)}} שמירת הבטיחות בדרכי נסיעתה של הרכבת המקומית שלגביה הוגשה הבקשה להיתר הפעלה;
{{ח:תתת|(5)}} אופן טיפול במצבי חירום ותרגול תקופתי שלהם;
{{ח:תתת|(6)}} תנאי ההסעה של הנוסעים וכבודתם ברכבת המקומית, לרבות המספר המרבי של נוסעים בכל קרון רכבת מקומית, התאמתו לתקני בטיחות בעניין זה, לפי דרישת המנהל, ומסירת מידע לציבור על אלה;
{{ח:תתת|(7)}} הכשרה של נהגי רכבת מקומית, של מנהל התפעול, של עובדי התפעול ושל עובדי התחזוקה, בחינות ובדיקות תקופתיות;
{{ח:תתת|(8)}} כל עניין אחר בנוגע לאמצעים ולדרכים, להפעלת מסילת הברזל המקומית, שבשימוש המבקש, ואופן מילוי חובות החלות על בעל היתר.
{{ח:תת|(ב)}} אין באמור בתקנת משנה (א) כדי לגרוע מהוראות כל דין החל על המבקש, אלא להוסיף עליו.
{{ח:תת|(ג)}} המנהל רשאי להתיר למבקש לכלול בתכנית ההפעלה הוראות המוגבלות בזמן, כפי שיורה, הכוללות בין השאר, שלבים ותנאים הנוגעים להפעלת הרכבת המקומית, לרבות לעניין רמת השירות, תדירות הנסיעות וכמות הקרונות.

{{ח:סעיף|4|עמידת בעל היתר הפעלה בתנאים}}
{{ח:תת|(א)}} ראה המנהל כי בעל היתר הפעלה אינו מקיים את חיוביו, ימסור לו המנהל הודעה שבה יפרט חיובים אלה, וידרוש את קיומם בציון מועד לביצוע.
{{ח:תת|(ב)}} המנהל יאפשר לבעל היתר הפעלה להביא לפניו את טענותיו בכתב לאמור בהודעה לפי תקנת משנה (א), במועד הנקוב בה.

{{ח:סעיף|5|הסרת סכנה}}
{{ח:תת|(א)}} היה למנהל יסוד סביר להניח כי בפעולת בעל היתר הפעלה יש כדי לגרום סכנה לאדם או לרכוש, רשאי הוא לדרוש מבעל היתר ההפעלה, בהודעה, לבצע לאלתר את כל הדרוש למניעת הסכנה, ורשאי הוא בהודעתו לאסור את השימוש במסילת הברזל המקומית עד אשר יוסר היסוד הסביר לגרימת הסכנה; בהודעה יפרט המנהל את הליקוי במסילת הברזל המקומית שבגינו אסר את השימוש במסילה כאמור.
{{ח:תת|(ב)}} לא ביצע בעל היתר הפעלה את הנדרש בתקנת משנה (א), רשאי המנהל להורות כי הפעולה הדרושה להסרת הסכנה תיעשה בידי אחר, ורשאי הוא לעשות כן אף בלא העברת דרישה בעניין לבעל ההיתר, אם לא היתה שהות ממשית לדרוש ממנו כאמור; הורה המנהל, לפי התנאים בתקנת משנה (א), על פעולה להסרת סכנה, יחולו ההוצאות שהוצאו להסרתה על בעל היתר ההפעלה.
{{ח:תת|(ג)}} אין בהוראות תקנה זו כדי לפגוע בזכות לטעון לפני המנהל נגד ההחלטה להסרת סכנה, ואין במתן זכות טיעון כאמור או בהגשת עתירה או ערעור לפי {{ח:חיצוני|פקודת מסילות הברזל|הפקודה}} כדי לגרוע מסמכות המנהל לפי תקנה זו.
{{ח:תת|(ד)}} ראה המנהל, כי הליקוי שפורט בהודעתו תוקן, וראה כי הוסר היסוד הסביר לגרימת סכנה כאמור בתקנת משנה (א), יבטל את הודעת איסור השימוש ויודיע על כך לבעל ההיתר.

{{ח:קטע2|פרק 3|פרק שלישי: חובות בעל היתר הפעלה}}

{{ח:סעיף|6|תחומי אחריותו של בעל היתר הפעלה|תיקון: תשע״ז}}
{{ח:תת|(א)}} בעל היתר הפעלה אחראי –
{{ח:תתת|(1)}} על ניהול מערך לשמירת פעולה תקינה ובטוחה של מסילת ברזל מקומית שבגינה ניתן היתר ההפעלה;
{{ח:תתת|(2)}} על ניהול מערך ההפעלה והתחזוקה של מסילת ברזל מקומית שבגינם ניתן היתר ההפעלה, הגדרת נהלי עבודה להבטחת ביצוע הנדרש מבעל ההיתר לפי {{ח:חיצוני|פקודת מסילות הברזל|הפקודה}}, הגדרת דרישות נאותות לרכישת הציוד הנדרש להפעלת רכבת מקומית ותחזוקתה והגדרת שיטות עבודה לשמירת הבטיחות בשימוש בציוד כאמור, וכן גיבוש הליך בדיקה בנוגע לאירועים בטיחותיים לפי {{ח:חיצוני|פקודת מסילות הברזל#סעיף 46ל|סעיף 46ל לפקודה}}, פעולה לא תקינה או חשש לפעולה כזו;
{{ח:תתת|(3)}} לקביעת אופן יישום הוראות לפי {{ח:חיצוני|פקודת מסילות הברזל|הפקודה}} החלות עליו לצורך מתן כלל השירותים במסילת ברזל מקומית;
{{ח:תתת|(4)}} לקיום מערך הדרכה תקין לפי {{ח:חיצוני|פקודת מסילות הברזל|הפקודה}};
{{ח:תתת|(4א)}} לרישום ביצוע שעות נהיגה בידי בעל רישיון לנהיגת רכבת מקומית שהוא מעסיק, לפי {{ח:פנימי|סעיף 22א|תקנה 22א}};
{{ח:תתת|(5)}} לרישום מסודר של בדיקות תקינות שנעשו במסילת הברזל המקומית לפי דרישות היצרן והוראות המנהל, ככל שיינתנו, ויוודא כי בדיקות אלה אכן נעשו;
{{ח:תתת|(6)}} להעברת הודעות, נהלים, התראות ודוחות למנהל כפי שידרוש, בנוגע להפעלת מסילת ברזל מקומית, אירועים בטיחותיים שאירעו בה ואירועים אחרים המשפיעים או העלולים להשפיע על הבטיחות במסילת הברזל המקומית ועל הציבור;
{{ח:תתת|(7)}} לקיום הוראות המנהל כפי שיימסרו לו מזמן לזמן, ויגבש אמצעי זהירות הולמים למניעת סיכונים.
{{ח:תת|(ב)}} הובא לידיעתו של בעל היתר הפעלה ליקוי במצב בריאותו של נהג רכבת מקומית הפועל במסגרתו, שיש בו כדי להביא לפסילתו מלהחזיק ברישיון נהיגת רכבת מקומית לפי {{ח:חיצוני|פקודת מסילות הברזל|הפקודה}} או שחלה חובה למסור למנהל הודעה על הליקוי לפי {{ח:חיצוני|פקודת מסילות הברזל|הפקודה}}, ידווח על כך בעל ההיתר למנהל, מיד עם קבלת ההודעה כאמור; לא דיווח בעל ההיתר למנהל כאמור, בתוך שבעה ימים מיום שהדבר הובא לידיעתו, ידווח על כך מנהל התפעול עצמו למנהל.
{{ח:תת|(ג)}} בעל היתר הפעלה יספק לכל נהג רכבת מקומית ספר הוראות נהיגה ועדכונים לספר כפי שניתנו מזמן לזמן.

{{ח:סעיף|7|תקינות מסילת ברזל מקומית}}
{{ח:תת|(א)}} בעל היתר הפעלה יבטיח כי מסילת הברזל המקומית וכל החלקים, האבזרים והציוד המורכבים עליה או המותקנים בה יהיו בכל עת במצב תקין, ובמצב שאין בו כדי לגרום נזק או סכנה לנמצאים עליה, בתוכה או על ידה, לעוברי דרך או לרכוש, כפי שאושר לפי כל דין.
{{ח:תת|(ב)}} כל פעולה במסילת ברזל מקומית, בכל חלקיה, אבזריה והציוד המורכבים בה, תתבצע בהתאם לתכנית ההפעלה, הוראות ההפעלה שקבע יצרן מסילת הברזל המקומית, או הוראות המנהל.
{{ח:תת|(ג)}} בעל היתר לא יפעיל רכבת מקומית אלא בכמה קרונות ורכבות לפי תכנית ההפעלה, למעט הוספת רכבות ללימוד נהיגת רכבת או לצורכי תחזוקה, אלא אם כן ניתנה הוראה אחרת מאת המנהל.

{{ח:סעיף|8|הפעלת שירות סדיר}}
{{ח:ת}} בעל היתר הפעלה יעניק שירות הסעת נוסעים באורח תקין, סדיר ורצוף, באופן המבטיח נסיעה נוחה ויעילה בהתחשב בצורכי הציבור, לפי תנאי היתר ההפעלה.

{{ח:סעיף|9|רישום פרטי נסיעה}}
{{ח:ת}} בעל היתר הפעלה יתעד את מועדי הנסיעות ברכבת המקומית, שמות הנהגים שביצעו אותן, מספרי קרונות הרכבת המקומית שבהם בוצעה הנסיעה, והקו שבו נסעה הרכבת המקומית, וישמור תיעוד זה באמצעיו במשך 5 שנים.

{{ח:סעיף|10|ניקיון מסילת הברזל המקומית}}
{{ח:ת}} בעל היתר הפעלה יבטיח ניקיון סביר של מסילת הברזל המקומית.

{{ח:סעיף|11|ציוד כיבוי אש ועזרה ראשונה}}
{{ח:תת|(א)}} בכל עת שרכבת מקומית מסיעה נוסעים יימצאו בכל קרון בה –
{{ח:תתת|(1)}} בלוני כיבוי אש בנפח כולל של 24 ליטרים לפחות;
{{ח:תתת|(2)}} ציוד עזרה ראשונה כמפורט בתוספת; הציוד יוצב במקום אחד.
{{ח:תת|(ב)}} האמור בתקנת משנה (א) יהיה במצב תקין וראוי לשימוש ויוחזק במקום נראה לעין, שאליו קיימת גישה במקרה הצורך.

{{ח:סעיף|12|הכרזת שמות התחנות}}
{{ח:ת}} בהתקרב רכבת מקומית לתחנת רכבת מקומית, יוכרז ויוצג ברכבת המקומית שם התחנה.

{{ח:סעיף|13|פטור מפיצוי}}
{{ח:ת}} ראה פקיד רכבת כי היה בידי נוסע במסילת ברזל מקומית כרטיס נסיעה מתאים לנסיעה ברכבת המקומית שבה הנוסע נמצא, ובשל תקלה טכנית התלויה בבעל היתר הפעלת מסילת ברזל מקומית, לא היתה לנוסע אפשרות לתת לכרטיסו תוקף במיתקן המיועד לכך ברכבת המקומית שבה נמצא בידי פקיד הרכבת, לא יחייבו פקיד הרכבת בפיצוי.

{{ח:קטע2|פרק 4|פרק רביעי: התנהגות הנוסע וחובותיו}}

{{ח:סעיף|14|ציוד לפקיד רכבת}}
{{ח:תת|(א)}} נוסע יציית להוראת פקיד רכבת שניתנה לפי {{ח:חיצוני|פקודת מסילות הברזל|הפקודה}} לצורך שמירה על בטיחות הנסיעה ברכבת המקומית, בטיחות הנוסעים ופקידי הרכבת ועל ביטחונם או לשם שמירה על הסדר הטוב ברכבת המקומית או על המשמעת בה.
{{ח:תת|(ב)}} לא יפריע נוסע ברכבת מקומית לפקיד רכבת במילוי תפקידו.

{{ח:סעיף|15|כניסה לרכבת מקומית ויציאה ממנה}}
{{ח:תת|(א)}} אדם –
{{ח:תתת|(1)}} לא ייכנס לרכבת מקומית ולא יצא ממנה אלא בדלתות המיועדות לכניסה או ליציאה, לפי העניין;
{{ח:תתת|(2)}} לא ייכנס לרכבת מקומית, לא יצא ממנה ולא יפתח את דלתותיה בשעה שהרכבת המקומית נעה;
{{ח:תתת|(3)}} לא יטפס על קרון או על מבנה, קיר, מחסום, גדר או שער בתחנה או ברציף, לא ייתלה עליהם או יפגע בהם בכל דרך שהיא.
{{ח:תת|(ב)}} נוסע –
{{ח:תתת|(1)}} לא ייכנס לרכבת המקומית, אלא לפי תורו ובלא שיפריע לעומדים בסביבתו או לרוצים להיכנס לרכבת המקומית או לצאת ממנה;
{{ח:תתת|(2)}} לא ייכנס לרכבת מקומית, ולא ינסה להיכנס אליה, לאחר שפקיד רכבת הכריז כי לא יעלו לרכבת המקומית נוסעים נוספים באותה תחנה או כי עומדים לסגור את הדלתות;
{{ח:תתת|(3)}} לא ייכנס לרכבת המקומית כשלבושו עלול לזהם או להשחית את בגדי הנוסעים האחרים או את המצוי ברכבת המקומית, בפרט כשבגדיו מלוכלכים בצבעים, בשמנים או בפיח;
{{ח:תתת|(4)}} לא ייכנס לרכבת המקומית כשאינו לבוש;
{{ח:תתת|(5)}} לא ייכנס לרכבת המקומית כשהוא במצב של שיכרות או תחת השפעת סמים;
{{ח:תתת|(6)}} לא ייכנס לרכבת המקומית כשהוא נועל לרגליו מיתקן המשמש להחלקה או לגלישה, ולא יעמוד עליהם כשהוא ברכבת המקומית;
{{ח:תתת|(7)}} ישמור את כרטיסו לביקורת עד לאחר עזיבתו את תחנת היעד.

{{ח:סעיף|16|הפרעה לנהג}}
{{ח:ת}} לא ישוחח אדם עם נהג רכבת מקומית בזמן הנסיעה.

{{ח:סעיף|17|התנהגות במסילת ברזל מקומית}}
{{ח:תת|(א)}} לא יפעל נוסע באופן העלול לגרום נזק או אי־נוחות בלתי סבירה לכל נוסע אחר.
{{ח:תת|(ב)}} לא יעורר נוסע רעש בכלי, במכשיר או בדרך אחרת, לבדו או יחד עם אחרים, אם הדבר הוא למורת רוחם של נוסעים אחרים.
{{ח:תת|(ג)}} לא ילכלך נוסע את מסילת הברזל המקומית, ולא ישליך בה פסולת, אלא במקום שיועד לכך במסילה או שהותקן לצורך זה, אם הותקן.
{{ח:תת|(ד)}} לא ישליך נוסע מן הרכבת המקומית אל מחוצה לה כל חפץ שהוא.
{{ח:תת|(ה)}} לא ישתתף נוסע בתגרה במסילת הברזל המקומית, לא יתפרע ולא יעשה מעשה הפוגע במסילה או בחלק ממנה.

{{ח:סעיף|18|בעלי חיים}}
{{ח:תת|(א)}} לא יכניס נוסע בעלי חיים לרכבת מקומית, אלא אם כן גודלם מאפשר לו להניחם על ברכיו או להחזיקם בידיו, ובלבד שכלבים המוסעים כאמור יישאו זמם על פיהם ויהיו קשורים ברצועה, ובעלי חיים אחרים יהיו מצויים בתוך תיבה או סל באופן המונע אפשרות של פגיעה בנוסעים או הטרדתם.
{{ח:תת|(ב)}} הוראות תקנת משנה (א) לא יחולו על הסעת כלב נחייה של עיוור המלווה אותו, אם הכלב קשור ברצועה.

{{ח:סעיף|19|נשיאת כבודה ברכבת המקומית}}
{{ח:תת|(א)}} לא יעלה נוסע לרכבת מקומית עם כבודה בגודל, בצורה או מסוג שיש בה כדי לגרום הפרעה או נזק לנוסעים או העלולה ללכלך אדם או לפגוע בו או בלבושו או המפיצה ריחות רעים.
{{ח:תת|(ב)}} לא יעמיד נוסע כבודתו ברכבת המקומית אלא במקום ובאופן שלא תפריע לנהג, לפקיד הרכבת ולנוסעים, בייחוד בכניסה לרכבת המקומית וביציאה ממנה.
{{ח:תת|(ג)}} כבודה תונח, במידת האפשר, במקום המיועד לכך או בצמוד לדופן הקרון, ובאין אפשרות כאמור, צמוד לבעליה.

{{ח:קטע2|פרק 5|פרק חמישי: טכוגרף}}

{{ח:סעיף|20|טכוגרף|תיקון: תשע״ג}}
{{ח:תת|(א)}} טכוגרף יותקן ברכבת המקומית לפי {{ח:חיצוני|תקנות מסילות הברזל (הוראות שונות – מסילת ברזל מקומית)|תקנות הוראות שונות}}, ויתקיימו בו כל אלה:
{{ח:תתת|(1)}} הוא מסוג שאישר המנהל;
{{ח:תתת|(2)}} מותקן בו כרטיס זיכרון;
{{ח:תתת|(3)}} הטכוגרף מותקן בכל קרון ברכבת המקומית ונבדק בבדיקה שנתית על ידי מעבדה מוסמכת לפי {{ח:חיצוני|חוק הרשות הלאומית להסמכת מעבדות|חוק הרשות הלאומית להסמכת מעבדות, התשנ״ז–1997}}, לפי הוראות המנהל; עד יום ט׳ בטבת התשע״ה (31 בדצמבר 2014), במקום בדיקה לפי {{ח:חיצוני|חוק הרשות הלאומית להסמכת מעבדות|החוק האמור}} יבוא אישור על תקינות הטכוגרף מאת מנהל התפעול בהתאם להוראות הבדיקה והכיול של יצרן הקרון;
{{ח:תתת|(4)}} נרשם בטכוגרף קוטר גלגל הרכבת המקומית, יעודכן הרישום מזמן לזמן בהתאם לשינויים בקוטר הגלגל;
{{ח:תתת|(5)}} בטכוגרף נרשמים באופן דיגיטלי, כל זמן הנהיגה, בין השאר, נתונים אלה; לעניין זה, ”זמן נהיגה“ – הזמן שבו השליטה על הרכבת המקומית נתונה בידי נהג הרכבת:
{{ח:תתתת|(א)}} תאריך הרישום, הכולל יום, חודש ושנה;
{{ח:תתתת|(ב)}} זמן הרישום הכולל שעה, דקה ושנייה;
{{ח:תתתת|(ג)}} מספר הקרון שנעשה בו הרישום;
{{ח:תתתת|(ד)}} המרחק שעברה הרכבת המקומית;
{{ח:תתתת|(ה)}} מהירות הנסיעה;
{{ח:תתתת|(ו)}} הופעל מעצור חירום;
{{ח:תתתת|(ז)}} הופעל מעצור בטיחות;
{{ח:תתתת|(ח)}} הופעל ידנית מעצור מגנטי;
{{ח:תתתת|(ט)}} תא הנהג שנעשה בו שימוש ברכבת המקומית;
{{ח:תתתת|(י)}} נסיעה לאחור;
{{ח:תתתת|(יא)}} חיווי על העדר סימן חיים מהנהג;
{{ח:תתתת|(יב)}} הפעלת ידית חירום בתא הנוסעים;
{{ח:תתתת|(יג)}} חיווי על הוראות הנהג להאצה או האטה של מהירות הנסיעה.
{{ח:תת|(ב)}} הפקת פלט, לרבות העברת נתונים כאמור {{ח:חיצוני|תקנות מסילות הברזל (הוראות בדבר החזקה, שמירה וטיפול בכרטיס זיכרון של טכוגרף רכבת מקומית ובפלט והגשתו לבית המשפט)#סעיף 2|בתקנה 2 לתקנות הטכוגרף}}, תבוצע בידי בעל היתר הפעלה באמצעי מתאים כפי שאישר המנהל.

{{ח:קטע2|פרק 5-1|פרק חמישי1: רישיון מנהל תפעול|תיקון: תשע״ב}}

{{ח:סעיף|20א|תנאים למתן אישור לבחינות להסמכת מנהל תפעול|תיקון: תשע״ב}}
{{ח:ת}} המנהל רשאי לאשר בחינות להסמכת מנהל תפעול, ובלבד שהתקיימו תנאים אלה:
{{ח:תת|(1)}} הבחינות נערכות בידי מוסד מורשה במדינה זרה שהורשה בידי המדינה הזרה או בידי גורם מורשה אחר במדינה הזרה, להסמיך מנהל תפעול לרכבת מקומית (להלן – מוסד מורשה זר);
{{ח:תת|(2)}} המוסד המורשה הזר הוא בעל ניסיון של 5 שנים רצופות לפחות סמוך לפני מועד אישור המנהל לבחינות, בהסמכת מנהלי תפעול לרכבת מקומית;
{{ח:תת|(3)}} בחינות ההסמכה במוסד המורשה הזר, כוללות נושאים אלה לפחות:
{{ח:תתת|(א)}} תכנון תשתיות רכבת מקומית, לרבות תכנון נתיבים ומסילות, מעטפת בטיחות, בקרת רעש ורעידות, תחנות נוסעים, מערכות חשמל, מנהרות, מערכות הגנה וכיבוי אש, מערכות איתות והכוונה, בטיחות, מערכות תקשורת, אזור תפעול ותחזוקה ומערכותיו;
{{ח:תתת|(ב)}} תכנון הרכבת המקומית, לרבות עומסים, מבנה, מערכות הגנה נגד שריפות, ממשק בין קרון לבין מסילה, מערכות איתות, מערכות הנעה, מערכות בלימה, מערכות חשמל, מערכות תאורה;
{{ח:תתת|(ג)}} תפעול רכבת מקומית, לרבות הכשרת נהגי רכבת מקומית, נהיגת רכבת מקומית, תכניות הפעלה, מערכות שליטה ובקרה, בטיחות המערכת;
{{ח:תתת|(ד)}} תחזוקת רכבת מקומית, לרבות תחזוקת תשתיות הרכבת, תחזוקת הרכבת;
{{ח:תתת|(ה)}} חיקוקים ותקנים החלים לעניין רכבת מקומית;
{{ח:תת|(4)}} הבחינות שעורך המוסד המורשה הזר כוללות הן בחינות בכתב והן בחינות בעל פה, ובוחנים בהן בוחנים שהם מנהלי תפעול מוסמכים במדינה הזרה.

{{ח:סעיף|20ב|תנאים לעריכת בחינות מטעם המנהל להסמכת מנהל תפעול|תיקון: תשע״ב}}
{{ח:ת}} המנהל רשאי לערוך בחינות להסמכת מנהל תפעול, ובלבד שבחינות ההסמכה ייערכו בנושאים המנויים {{ח:פנימי|סעיף 20א|בתקנה 20א(3)}}, ויתקיימו בהן תנאים אלה:
{{ח:תתת|(1)}} הבחינות מתקיימות בארץ באמצעות גורם בעל ניסיון של 5 שנים רצופות לפחות סמוך לפני מועד עריכת הבחינות, בפיקוח ובבקרה על הקמה ותפעול של מערכות רכבת מקומית;
{{ח:תתת|(2)}} בוחן בבחינות הוא מי שאישר אותו המנהל לבחון בבחינות כאמור, אשר פועל מטעם גורם הנקוב בפסקה (1), והוא בעל הכשרה והסמכה מוכרים בארץ או במדינה זרה לעניין התחום שבו הוא בוחן; ובעניין הנדסי הבוחן נדרש לעמוד גם באחד מתנאים אלה:
{{ח:תתת|(א)}} הוא מהנדס רשום בפנקס המהנדסים והאדריכלים כמשמעותו {{ח:חיצוני|חוק המהנדסים והאדריכלים|בחוק המהנדסים והאדריכלים, התשי״ח–1958}}, באחד מהמדורים שלהלן:
{{ח:תתתת|(1)}} הנדסת מסילות ברזל;
{{ח:תתתת|(2)}} הנדסה אזרחית;
{{ח:תתתת|(3)}} הנדסת מכונות;
{{ח:תתתת|(4)}} הנדסת חשמל;
{{ח:תתתת|(5)}} הנדסת אווירונאוטיקה;
{{ח:תתתת|(6)}} הנדסת תעשייה וניהול;
{{ח:תתת|(ב)}} הוא מנהל תפעול מורשה בארץ או מי שעבר בהצלחה בחינות כאמור {{ח:פנימי|סעיף 20א|בתקנה 20א}};
{{ח:תתת|(ג)}} הוא בוחן במוסד שמתקיימים בו תנאי {{ח:פנימי|סעיף 20א|תקנה 20א}}.

{{ח:סעיף|20ג|בקשה לרישיון מנהל תפעול|תיקון: תשע״ב}}
{{ח:תת|(א)}} מבקש רישיון מנהל תפעול יצרף לבקשתו –
{{ח:תתת|(1)}} מסמכים המעידים על עמידתו בתנאים כאמור {{ח:חיצוני|פקודת מסילות הברזל#סעיף 46טו|בסעיף 46טו לפקודה}};
{{ח:תתת|(2)}} לפי הצורך – מסמכים המעידים כי מתקיימים התנאים לאישור בחינות לפי {{ח:פנימי|סעיף 20א|תקנה 20א}}.
{{ח:תת|(ב)}} מבקש רישיון מנהל תפעול שעבר בחינה שאושרה לפי {{ח:פנימי|סעיף 20א|תקנה 20א}}, ייבחן בנוסף בידי המנהל, כתנאי לקבלת הרישיון, בבחינה המעידה על בקיאותו בדינים ובתקנים החלים בישראל לעניין רכבת מקומית.

{{ח:קטע2|פרק 6|פרק שישי: רישיון לנהיגת רכבת מקומית}}

{{ח:סעיף|21|רישיון לנהיגת רכבת מקומית לנוסעים|תיקון: תשע״ז, תשפ״ה}}
{{ח:תת|(א)}} המנהל ייתן רישיון לנהיגת רכבת מקומית לנוסעים למבקש שהתקיימו בו התנאים הקבועים {{ח:חיצוני|פקודת מסילות הברזל|בפקודה}} ותנאים אלה:
{{ח:תתת|(1)}} הוא בעל רישיון נהיגה תקף לפי {{ח:חיצוני|תקנות התעבורה#סעיף 180|תקנה 180 לתקנות התעבורה}} שנתיים לפחות;
{{ח:תתת|(1א)}} גילו של המבקש 24 שנים ומעלה;
{{ח:תתת|(2)}} השתתף בקורס אצל מי שאישר המנהל להכשיר לנהיגת רכבת מקומית, לפי תכנית הכשרה שאישר המנהל, הכוללת הכשרה עיונית כאמור {{ח:פנימי|סעיף 22|בתקנה 22(א)}} והכשרה מעשית כאמור {{ח:פנימי|סעיף 22|בתקנה 22(ב) ו־(ג)}} לרבות נהיגה של 20 שעות לפחות בליווי מדריך, עמד בהצלחה במבחנים הנלווים, וקיבל תעודה המעידה על כך; המבקש יצרף לבקשתו את התעודה;
{{ח:תתת|(3)}} נהג בליווי חונך במשך 30 שעות לפחות בקו שבו הוא צפוי לנהוג לאחר קבלת הרישיון, כשהקו הוא בלא גדרות בטיחות זמניות ועם מערכת איתות פעילה; ובמסילת ברזל מקומית לפני שהותרה בה ההפעלה לפי היתר הפעלה, אף אם נהג כאמור בקו שמתקיימים בו תנאים או מגבלות, לרבות – גדרות בטיחות זמניות או העדר מערכת איתות פעילה, ובלבד שהמנהל קבע את התנאי או המגבלה ברישיון; המבקש יצרף לבקשתו את ספר הנסיעה המתעד את שעות הנהיגה;
{{ח:תתת|(4)}} המבקש מסר למנהל אישור חתום בידי המשמשים מטעם בעל היתר הפעלה בתפקידים אלה: אחראי ההדרכה, מנהל התפעול ובוחן נהגים, כי הוא עבר בהצלחה את ההכשרה העיונית והמעשית לפי פסקה (2), וכן הכשרה לפי פסקה (3), כי הוא מכיר את הקו שהוא צפוי לנהוג בו ואת הסיכונים שבו, וכי נמצא מתאים על ידיהם לשמש נהג רכבת מקומית לנוסעים; ובמסילת ברזל מקומית לפני שהותרה בה ההפעלה לפי היתר הפעלה – יינתן האישור בידי גורם; לעניין תקנה זו, ולהלן ”גורם“ – גורם מטעם בעל זיכיון לפי {{ח:חיצוני|פקודת מסילות הברזל#סעיף 46א|סעיף 46א(א) לפקודה}} או מטעם חברה ממשלתית שהממשלה התקשרה עמה לפי {{ח:חיצוני|פקודת מסילות הברזל#סעיף 46א|סעיף 46א(ד) לפקודה}}, שהמנהל אישר לכך;
{{ח:תתת|(5)|(א)}} המבקש המציא למנהל, אישור רפואי לאחר שעבר בדיקות גופניות, נפשיות ובדיקות כושר אחרות עליהן הורה המנהל, חתום בידי המרב״ד, המוכיח כי מצב בריאותו תקין עובר להגשת בקשתו לרישיון, כמפורט להלן:
{{ח:תתתת}} {{ח:הערה|(הוראת שעה ל־18 חודשים מיום 27.4.2025):}} המבקש המציא למנהל, אישור רפואי לאחר שעבר בדיקות גופניות, נפשיות ובדיקות כושר אחרות עליהן הורה המנהל, חתום בידי המרב״ד או אישור רפואי תקף חתום בידי רופא תעסוקתי ואישור כשירות נפשית תקף חתום בידי פסיכולוג, לפי העניין, המוכיח כי מצב בריאותו תקין עובר להגשת בקשתו לרישיון, כמפורט להלן:
{{ח:תתתתת|(1)}} המבקש ימסור למרב״ד הצהרת בריאות על מצב בריאותו לפי טופס שהכין המנהל;
{{ח:תתתתת}} {{ח:הערה|(הוראת שעה ל־18 חודשים מיום 27.4.2025):}} המבקש ימסור למרב״ד או לרופא תעסוקתי הצהרת בריאות על מצב בריאותו לפי טופס שהכין המנהל;
{{ח:תתתתת|(2)}} המבקש ימסור למרב״ד ממצאי בדיקה רפואית שבוצעה בידי רופא המכיר את עברו הרפואי של הנבדק מתוך אחת מאלה, והרופא ירשום ממצאיו בטופס שהכין המנהל:
{{ח:תתתתת}} {{ח:הערה|(הוראת שעה ל־18 חודשים מיום 27.4.2025):}} המבקש ימסור למרב״ד או לרופא תעסוקתי ממצאי בדיקה רפואית שבוצעה בידי רופא המכיר את עברו הרפואי של הנבדק מתוך אחת מאלה, והרופא ירשום ממצאיו בטופס שהכין המנהל:
{{ח:תתתתתת|(א)}} הוא מטפל בנבדק דרך קבע בשלוש השנים האחרונות לפחות;
{{ח:תתתתתת|(ב)}} עיון בתיקו הרפואי בקופת החולים שבה היה הנבדק חבר בשלוש השנים שקדמו לבדיקה;
{{ח:תתתתתת|(ג)}} אם הנבדק הוא עולה חדש, וטרם חלפו שלוש שנים ממועד עלייתו, או שהוא תושב מדינת חוץ בעל אשרה תקפה לשהייה בישראל – בכל דרך שתניח את דעת הרופא הבודק, ויפרט באישור הרפואי את מקור ידיעותיו על עברו הרפואי של הנבדק;
{{ח:תתתתת|(3)}} המבקש ימסור למרב״ד תוצאות בדיקת כושר ראייה שנעשתה במכשיר שאישר לכך המנהל הכללי של משרד הבריאות, ובדרך שהורה;
{{ח:תתתתת}} {{ח:הערה|(הוראת שעה ל־18 חודשים מיום 27.4.2025):}} המבקש ימסור למרב״ד או לרופא תעסוקתי תוצאות בדיקת כושר ראייה שנעשתה במכשיר שאישר לכך המנהל הכללי של משרד הבריאות, ובדרך שהורה;
{{ח:תתתת|(ב)}} {{ח:הערה|(נמחקה כהוראת שעה ל־18 חודשים מיום 27.4.2025):}} רופא במרב״ד רשאי להביא בחשבון מידע מן המרשם הפלילי כאמור {{ח:חיצוני|תקנות התעבורה#סעיף 15ב|בתקנה 15ב(1) ו־(3) לתקנות התעבורה}} לגבי מבקש רישיון לנהיגת רכבת מקומית כאמור, לצורך עריכת בדיקות רפואיות לפי פסקה זאת;
{{ח:תתתת|(ג)}} היה הרופא במרב״ד סבור לפי המסמכים שמסר לידיו המבקש או לפי בדיקות נוספות שביצע במרב״ד או לפי תוצאות בדיקות שהתבקש מבקש הרישיון לערוך, לרבות בדיקת שימוש בסמים מסוכנים או בחומרים מסוכנים, כי המבקש כשיר מבחינת בריאותו בתנאים או בלא תנאים, לנהוג ברכבת מקומית לנוסעים, ייתן לו אישור רפואי המעיד על מצבו בתוך 15 ימי עבודה ממועד העברת כל המידע הדרוש להשלמת הבדיקה במרב״ד, וימסור את העתקו למנהל; הרופא במרב״ד רשאי לקבוע באישור תנאים והגבלות כפי שיראה לנכון;
{{ח:תתתת}} {{ח:הערה|(הוראת שעה ל־18 חודשים מיום 27.4.2025):}} היו הרופא במרב״ד או הרופא התעסוקתי והפסיכולוג, לפי העניין, סבורים לפי המסמכים שמסר לידיהם המבקש או לפי בדיקות נוספות שביצע במרב״ד או אצל הרופא התעסוקתי והפסיכולוג או לפי תוצאות בדיקות שהתבקש מבקש הרישיון לערוך, לרבות בדיקת שימוש בסמים מסוכנים או בחומרים מסוכנים, כי המבקש כשיר מבחינת בריאותו בתנאים או בלא תנאים, לנהוג ברכבת מקומית לנוסעים, ייתנו לו אישור רפואי בחתימת המרב״ד או אישור רפואי בחתימת רופא תעסוקתי ואישור כשירות נפשית בחתימת פסיכולוג המעידים על מצבו, בתוך 15 ימי עבודה ממועד העברת כל המידע הדרוש להשלמת הבדיקה במרב״ד או להשלמת בדיקת הרופא התעסוקתי והפסיכולוג, הכול לפי העניין, וימסרו את העתקי האישורים למנהל; הרופא במרב״ד או הרופא התעסוקתי והפסיכולוג, לפי העניין, רשאים לקבוע באישור תנאים והגבלות כפי שיראו לנכון;
{{ח:תתתת|(ד)}} {{ח:חיצוני|תקנות התעבורה#סעיף 195|תקנות 195}}, {{ח:חיצוני|תקנות התעבורה#סעיף 195א|195א}}, {{ח:חיצוני|תקנות התעבורה#סעיף 195ג|195ג}}, {{ח:חיצוני|תקנות התעבורה#סעיף 197|197 עד 201ג לתקנות התעבורה}} יחולו על מבקש רישיון לנהיגת רכבת מקומית בשינויים המתחייבים, ויראו כאילו בכל מקום, במקום ”רישיון נהיגה“ נאמר ”רישיון לנהיגת רכבת מקומית“ ובמקום ”רופא מוסמך“ נאמר ”רופא המרב״ד“;
{{ח:תתתת}} {{ח:הערה|(הוראת שעה ל־18 חודשים מיום 27.4.2025):}} {{ח:חיצוני|תקנות התעבורה#סעיף 195|תקנות 195}}, {{ח:חיצוני|תקנות התעבורה#סעיף 195א|195א}}, {{ח:חיצוני|תקנות התעבורה#סעיף 195ג|195ג}}, {{ח:חיצוני|תקנות התעבורה#סעיף 197|197 עד 201ג לתקנות התעבורה}} יחולו על מבקש רישיון לנהיגת רכבת מקומית בשינויים המתחייבים, ויראו כאילו בכל מקום, במקום ”רישיון נהיגה“ נאמר ”רישיון לנהיגת רכבת מקומית“ ובמקום ”רופא מוסמך“ נאמר ”רופא המרב״ד או הרופא התעסוקתי והפסיכולוג“;
{{ח:תתתת|(ה)}} נבדק המבקש בבדיקות רפואיות במרב״ד לצורך קבלת רישיון נהיגת אוטובוס לפי {{ח:חיצוני|תקנות התעבורה|תקנות התעבורה}} או לחידושו, בשנתיים שקדמו למועד הגשת בקשתו לרישיון נהיגה כאמור בתקנה זאת, יבחן המרב״ד את מצבו הבריאותי לפי ממצאים אלה, ורשאי המרב״ד להפנות את מבקש הרישיון לבדיקות נוספות, במידת הצורך כאמור בפסקת משנה (ג);
{{ח:תתתת}} (((הוראת שעה ל־18 חודשים מיום 27.4.2025):) נבדק המבקש בבדיקות רפואיות במרב״ד או אצל רופא תעסוקתי ופסיכולוג לצורך קבלת רישיון נהיגת אוטובוס לפי {{ח:חיצוני|תקנות התעבורה|תקנות התעבורה}} או לחידושו, בשנתיים שקדמו למועד הגשת בקשתו לרישיון נהיגה כאמור בתקנה זאת, יבחן המרב״ד או הרופא התעסוקתי או הפסיכולוג, לפי העניין את מצבו הבריאותי וכשירותו הנפשית לפי ממצאים אלה, ורשאי המרב״ד או הרופא התעסוקתי או הפסיכולוג, לפי העניין להפנות את מבקש הרישיון לבדיקות נוספות, במידת הצורך כאמור בפסקת משנה (ג);
{{ח:תתת|(6)}} כנגד המבקש לא הוגש כתב אישום או המבקש לא הורשע בעבירה שמפאת מהותה, חומרתה או נסיבותיה אין הוא ראוי לדעת המנהל, לשמש נהג רכבת מקומית לנוסעים.
{{ח:תת|(ב)}} ראה המנהל כי התקיימו במבקש התנאים האמורים בתקנת משנה (א), ייתן לו רישיון לנהיגת רכבת מקומית לנוסעים, ויודיע על כך למנהל התפעול מטעם בעל היתר ההפעלה, שמטעמו הוא מיועד לנהוג ברכבת המקומית; ובמסילת ברזל מקומית לפני שהותרה בה ההפעלה לפי היתר הפעלה – יודיע על כך לגורם.
{{ח:תת|(ג)}} רישיון לנהיגת רכבת מקומית לנוסעים יהיה תקף למשך עשר שנים; היה מבקש הרישיון בגיל העולה על 60, יהיה תוקף הרישיון לחמש שנים, ואם היה המבקש בגיל העולה על 70, תוקף הרישיון יהיה לשנתיים; ואולם התקיים במבקש הרישיון האמור {{ח:חיצוני|תקנות מסילות הברזל (הוראות שונות – מסילת ברזל מקומית)#סעיף 25|בתקנה 25(א)(2) לתקנות הוראות שונות}}, תוקף הרישיון שייתן לו המנהל בפעם הראשונה יהיה לשנה ממועד הוצאתו.
{{ח:תת|(ד)}} בעל רישיון תקף לנהיגת רכבת מקומית לנוסעים, מורשה לנהוג גם ברכבת מקומית לתפעול וברכבת מקומית לתחזוקה, ויישא את רישיון הנהיגה עמו בכל עת נהיגתו ברכבת המקומית.

{{ח:סעיף|22|הכשרה בקורס למבקש רישיון לנהיגת רכבת מקומית לנוסעים}}
{{ח:תת|(א)}} הכשרה עיונית למבקש רישיון לנהיגת רכבת מקומית לנוסעים כאמור {{ח:פנימי|סעיף 21|בתקנה 21(א)(2)}} תאושר בידי המנהל ותכלול, בין השאר, נושאים אלה: הכרת המבנה הטכני של הרכבת המקומית ומערכותיה; הכרת הקו שהמבקש צפוי לנהוג בו את הרכבת המקומית; נסיעה בטוחה; דינים והוראות החלים על נהג רכבת מקומית; מתן שירות.
{{ח:תת|(ב)}} הכשרה מעשית תכלול נהיגה של 20 שעות לפחות בליווי מדריך כאמור {{ח:פנימי|סעיף 21|בתקנה 21(א)(2)}}, אשר ייתן את חוות דעתו על הנהיגה בעת ההכשרה; הנהיגה תתבצע בקו שבו צפוי הלומד לנהוג לאחר קבלת הרישיון.
{{ח:תת|(ג)}} לאחר השלמת ההכשרה המעשית, ייבחן המבקש במבחן נהיגה.

{{ח:סעיף|22א|הכשרה לאחר קבלת רישיון לרכבת מקומית לנוסעים לראשונה|תיקון: תשע״ז, תשפ״א}}
{{ח:תת|(א)}} בעל רישיון לנהיגת רכבת מקומית לנוסעים רשאי להסיע נוסעים ברכבת מקומית, אם עמד בתנאי ההכשרה התפעולית כאמור בתקנת משנה (ב) בהקדם האפשרי מתחילת עיסוקו בהסעת נוסעים כאמור ולא יאוחר מתום שישה חודשים ממועד זה.
{{ח:תת|(ב)}} ההכשרה התפעולית תהיה לפי תכנית שהגיש מנהל התפעול בהתאם למאפייני הרכבת והקו, שאישר לו המנהל; הכשרה כאמור תיערך בקו שבו צפוי בעל הרישיון לנהוג, ויתקיימו בה, בין השאר, שני אלה:
{{ח:תתת|(1)}} נהיגה של 50 שעות לפחות בליווי חונך לנהיגת רכבת מקומית כמשמעותו {{ח:פנימי|סעיף 30|בתקנה 30(ה)}}, תוך הסעת נוסעים; מנהל התפעול רשאי להורות על המרה של עד 20 שעות מבין שעות הנהיגה כאמור בנהיגה במדמה;
{{ח:תתת|(2)}} תרגול נהיגה במדמה בהיקף שעליו יורה מנהל התפעול בהתאם למאפייני הקו והרכבת שבה בעל הרישיון לנהיגת רכבת מקומית לנוסעים נוהג.
{{ח:תת|(ג)}} בעל ההיתר ישמור בתיקו האישי של כל נהג רכבת מקומית מטעמו תיעוד המעיד על פרטי ההכשרה התפעולית שעבר כל נהג כאמור, וזאת לתקופה של 7 שנים מתום ביצוע ההכשרה התפעולית לפי תקנה זו.

{{ח:סעיף|23|חידוש רישיון לנהיגת רכבת מקומית לנוסעים}}
{{ח:ת}} בכפוף {{ח:חיצוני|פקודת מסילות הברזל#סעיף 46כב|לסעיף 46כב לפקודה}}, המנהל יחדש רישיון לנהיגת רכבת מקומית לנוסעים, אם במועד חידושו התקיימו במבקש רישיון זה כל אלה:
{{ח:תת|(1)}} לא נמצא טעם המצדיק סירוב לחדשו לפי {{ח:חיצוני|פקודת מסילות הברזל|הפקודה}};
{{ח:תת|(2)}} האמור {{ח:פנימי|סעיף 21|בתקנה 21(א)(1)}};
{{ח:תת|(3)}} קיבל אישור, חתום בידי כל אלה הבאים מטעם בעל היתר הפעלה: מנהל התפעול, אחראי ההדרכה ובוחן נהגים, כי עבר הכשרה תקופתית שאישר המנהל, כאמור {{ח:חיצוני|תקנות מסילות הברזל (הוראות שונות – מסילת ברזל מקומית)|בתקנות הוראות שונות}}, ונמצא על ידם מתאים לשמש נהג רכבת מקומית לנוסעים;
{{ח:תת|(4)}} עמד בבדיקות רפואיות תקופתיות כאמור {{ח:חיצוני|תקנות מסילות הברזל (הוראות שונות – מסילת ברזל מקומית)|בתקנות הוראות שונות}} ומסר לידי המנהל אישור רפואי מתאים.

{{ח:סעיף|24|בעל רישיון חוץ}}
{{ח:תת|(א)}} המנהל רשאי לתת רישיון לנהיגת רכבת מקומית לנוסעים למבקש שבידו רישיון חוץ תקף אם התקיימו בו המפורטים להלן:
{{ח:תתת|(1)}} אחד מאלה:
{{ח:תתתת|(א)}} הוא עולה חדש שהגיש את בקשתו בתוך שלוש שנים מיום עלייתו;
{{ח:תתתת|(ב)}} הוא תושב ישראל ששהה מחוץ לישראל שישה חודשים רצופים לפחות לאחר קבלת רישיון החוץ, אם הגיש את בקשתו בתוך שנה מיום שובו לישראל;
{{ח:תתתת|(ג)}} הוא תושב מדינת חוץ, אם הגיש את בקשתו בעת שהיתה ברשותו אשרת שהייה בישראל שהיא בת תוקף;
{{ח:תתת|(2)}} גילו של המבקש 21 ומעלה;
{{ח:תתת|(3)}} התקיימו במבקש תנאי {{ח:פנימי|סעיף 21|תקנה 21(א)(5) ו־(6)}};
{{ח:תתת|(4)}} רישיון החוץ הוא לנהיגת רכבת מקומית מסוג זהה לרכבת המקומית שהוא צפוי לנהוג בה בארץ; לא נהג המבקש במדינת חוץ ברכבת מקומית מסוג זהה כאמור, יצרף לבקשתו אישור כי עבר הכשרה שאישר המנהל בעבור מי שהוא בעל רישיון ממדינת חוץ לנהיגת רכבת מקומית מן הסוג המבוקש, ואישור מאת מנהל התפעול, אחראי ההדרכה ובוחן נהגים מטעם בעל היתר ההפעלה, כי המבקש עבר הכשרה מתאימה כאמור, ונמצא על ידם כשיר לנהוג רכבת מקומית מן הסוג המבוקש כאמור; ובמסילת ברזל מקומית לפני שהותרה בה ההפעלה לפי היתר הפעלה, יינתן האישור בידי גורם;
{{ח:תתת|(5)}} המבקש מחזיק ברישיון החוץ במשך שלוש שנים עובר להגשת הבקשה, ונהג ברכבת מקומית משך שנתיים לפחות מתוכן;
{{ח:תתת|(6)}} המבקש המציא הצהרה כי נהג ברכבת מקומית במדינת חוץ במשך מאה שעות לפחות בקו להסעת נוסעים בשכר;
{{ח:תתת|(7)}} המבקש עבר הכשרה בקו שהוא מבקש לנהוג בו וקיבל אישור ממנהל התפעול, אחראי ההדרכה, ובוחן נהגים מטעם בעל היתר ההפעלה, כי עבר הכשרה להכרת הקו, מאפייניו והסיכונים שבו כשהקו בלא גדרות בטיחות זמניות ועם מערכת איתות פעילה, והוא נמצא על ידם כשיר לקבל רישיון לנהיגת רכבת מקומית לנוסעים; ובמסילת ברזל מקומית לפני שהותרה בה ההפעלה לפי היתר הפעלה, אף אם עבר הכשרה כאמור בקו שמתקיימים בו תנאים או מגבלות, לרבות – גדרות בטיחות זמניות או העדר מערכת איתות פעילה, ובלבד שהמנהל קבע את התנאי או המגבלה ברישיון, והאישור יינתן בידי גורם כהגדרתו {{ח:פנימי|סעיף 21|בתקנה 21}}.
{{ח:תת|(ב)}} ניתן רישיון נהיגה למבקש כאמור בתקנת משנה (א) יחולו על הרישיון {{ח:פנימי|סעיף 21|תקנות 21(ב), (ג) ו־(ד)}}.

{{ח:סעיף|25|התאמת רישיון לנהיגת רכבת מקומית לפי קו|תיקון: תשפ״א}}
{{ח:תת|(א)}} ביקש בעל רישיון לנהוג בקו אחר מזה הרשום ברישיון הנהיגה שלו, יגיש בקשה מתאימה למנהל ויצרף לה גם אישור ממנהל התפעול, אחראי ההדרכה ובוחן נהגים בקו האחר, על הכשרתו לפי {{ח:פנימי|סעיף 21|תקנה 21(א)(3)}}; מצא המנהל כי התקיימו במבקש תנאים להכשרתו על הקו האחר, יציין את הקו האחר ברישיון של המבקש.
{{ח:תת|(ב)}} על אף האמור בתקנת משנה (א), הייתה הבקשה לנהיגה בקו אחר באותה רשת קווים, שבה כלול הקו הרשום ברישיון הנהיגה של בעל רישיון, הוא יגיש למנהל בקשה ולה יצרף אישור ממנהל התפעול על הכשרתו לפי תכנית שאישר המנהל והמבוססת על מאפייני הקו האמור, ציוד האיתות והבקרה והציוד הנייד וכן יצרף אישור על נהיגתו ברשת הקווים במשך שישה חודשים לפחות.

{{ח:סעיף|26|רישיון לנהיגת רכבת מקומית לתפעול|תיקון: תשע״ז}}
{{ח:תת|(א)}} המנהל ייתן רישיון לנהיגת רכבת מקומית לתפעול למבקש שהתקיימו בו התנאים הקבועים {{ח:חיצוני|פקודת מסילות הברזל|בפקודה}} ותנאים אלה:
{{ח:תתת|(1)}} האמור {{ח:פנימי|סעיף 21|בתקנות 21(א)(4), (5) ו־(6)}}, {{ח:פנימי|סעיף 21|21(ג)}}, {{ח:פנימי|סעיף 23|23}} {{ח:פנימי|סעיף 25|ו־25}} יחולו על מבקש רישיון לנהיגת רכבת מקומית לתפעול בשינויים המחויבים וכן ההוראות בדבר הכשרה תקופתית נמשכת ובדיקות רפואיות תקופתיות לפי {{ח:חיצוני|תקנות מסילות הברזל (הוראות שונות – מסילת ברזל מקומית)|תקנות הוראות שונות}};
{{ח:תתת|(2)}} האמור {{ח:פנימי|סעיף 21|בתקנות 21(א)(2)}} {{ח:פנימי|סעיף 22|ו־22}} בשינויים המחויבים וכן, ההכשרה העיונית תכלול נושאים אלה לפחות: הכרת המבנה הטכני של הרכבת המקומית ומערכותיה; הכרת הקו שהוא צפוי לנהוג בו; נסיעה בטוחה; דינים החלים על נהג רכבת מקומית; עניינים נוספים שהורה עליהם המנהל, הנדרשים לנהג רכבת מקומית לשם ביצוע מכלול תפקידי נהג רכבת מקומית לתפעול;
{{ח:תתת|(3)}} האמור {{ח:פנימי|סעיף 21|בתקנה 21(א)(3)}}, שתיקרא כאילו, במקום ”30 שעות“ נאמר בה ”15 שעות“;
{{ח:תתת|(4)}} הוא בעל רישיון נהיגה תקף לפי {{ח:חיצוני|תקנות התעבורה#סעיף 180|תקנה 180 לתקנות התעבורה}};
{{ח:תתת|(5)}} גילו של המבקש 21 ומעלה.
{{ח:תת|(ב)}} ראה המנהל כי התקיימו במבקש התנאים האמורים בתקנת משנה (א), ייתן לו רישיון לנהיגת רכבת מקומית לתפעול, ויודיע על כך למנהל התפעול מטעם בעל היתר ההפעלה, שמטעמו הוא מיועד לנהוג ברכבת המקומית; ובמסילת ברזל מקומית לפני שהותרה בה ההפעלה לפי היתר הפעלה – יודיע לגורם.
{{ח:תת|(ג)}} בעל רישיון לנהיגת רכבת מקומית לתפעול מורשה לנהוג רכבת מקומית שבה עד 15 נוסעים מלבד הנהג, שלא למטרת הסעת נוסעים בשכר.
{{ח:תת|(ד)}} בעל רישיון לנהיגת רכבת מקומית לתפעול, רשאי לנהוג גם כבעל רישיון לנהיגת רכבת מקומית לתחזוקה ויישא עמו בכל עת נהיגתו ברכבת המקומית את רישיון הנהיגה.

{{ח:סעיף|27|רישיון לנהיגת רכבת מקומית לתחזוקה|תיקון: תשע״ז}}
{{ח:תת|(א)}} המנהל ייתן רישיון לנהיגת רכבת מקומית לתחזוקה למבקש שהתקיימו בו התנאים הקבועים {{ח:חיצוני|פקודת מסילות הברזל|בפקודה}} ותנאים אלה:
{{ח:תתת|(1)}} {{ח:פנימי|סעיף 21|תקנות 21(א)(4), (5) ו־(6)}}, {{ח:פנימי|סעיף 21|21(ג)}}, {{ח:פנימי|סעיף 23|23}} {{ח:פנימי|סעיף 25|ו־25}} יחולו על מבקש רישיון לנהיגת רכבת מקומית לתחזוקה בשינויים המחויבים וכן ההוראות בדבר הכשרה תקופתית נמשכת ובדיקות רפואיות תקופתיות לפי {{ח:חיצוני|תקנות מסילות הברזל (הוראות שונות – מסילת ברזל מקומית)|תקנות הוראות שונות}}; במקום האמור {{ח:פנימי|סעיף 21|בתקנה 21(א)(4)}} לעניין היכרות עם הקו יבוא היכרות עם אזור תפעול ותחזוקה בו הוא צפוי לנהוג;
{{ח:תתת|(2)}} האמור {{ח:פנימי|סעיף 21|בתקנות 21(א)(2)}} {{ח:פנימי|סעיף 22|ו־22}} בשינויים המחויבים, וכן ההכשרה העיונית תכלול נושאים אלה לפחות: הכרת המבנה הטכני של הרכבת המקומית ומערכותיה, הכרת אזור תפעול ותחזוקה שהוא צפוי לנהוג בו; נסיעה בטוחה; דינים החלים על נהג רכבת מקומית; עניינים נוספים שהורה עליהם המנהל, הנדרשים לנהג רכבת מקומית לשם ביצוע מכלול תפקידיו כנהג רכבת מקומית לתחזוקה, ובמקום ”20 שעות“ יבוא ”10 שעות“;
{{ח:תתת|(3)}} הוא בעל רישיון נהיגה תקף לפי {{ח:חיצוני|תקנות התעבורה#סעיף 180|תקנה 180 לתקנות התעבורה}};
{{ח:תתת|(4)}} גילו של המבקש 21 ומעלה.
{{ח:תת|(ב)}} ראה המנהל כי התקיימו במבקש התנאים האמורים בתקנת משנה (א), ייתן לו רישיון לנהיגת רכבת מקומית לתחזוקה, ויודיע על כך למנהל התפעול מטעם בעל היתר ההפעלה, שמטעמו הוא צפוי לנהוג ברכבת המקומית; ובמסילת ברזל מקומית לפני שהותרה בה ההפעלה לפי היתר הפעלה – יודיע לגורם.
{{ח:תת|(ג)}} בעל רישיון לנהיגת רכבת מקומית לתחזוקה מורשה לנהוג רכבת מקומית אך ורק בתחומי אזור תפעול ותחזוקה, ולהסיע 3 נוסעים לכל היותר מלבד הנהג, שלא למטרת הסעת נוסעים בשכר, ויישא את רישיון הנהיגה עמו בכל עת נהיגתו ברכבת המקומית.

{{ח:סעיף|28|בקשה לרישיון}}
{{ח:תת|(א)}} בקשה לרישיון לפי תקנות אלה, תוגש למנהל בכתב ואם נקבע לה טופס – תוגש הבקשה לפיו; לבקשה יוצמד תצלום מדויק של פני המבקש.
{{ח:תת|(ב)}} המבקש ימציא למנהל במצורף לבקשתו פרטים, מסמכים, תצלומים, תכניות, הצהרות ופרטים נוספים, כפי שידרוש, וישיב נכונה על כל שאלה שיישאל בקשר לבקשתו.
{{ח:תת|(ג)}} המבקש יצרף לבקשתו לרישיון או לחידושו פרטים מעודכנים שבידי רשות הרישוי לגביו ולגבי רישיון הנהיגה שעל שמו, וימסור אותם למנהל לשם בדיקת הבקשה כאמור.

{{ח:סעיף|29|מתן רישיון וחידושו}}
{{ח:תת|(א)}} לא יינתן ולא יחודש רישיון, אם מיום הגשת הבקשה נתגלו אצל המבקש מחלת לב או שינויים במערכת העצבים, העצמות, הראייה או השמיעה, אשר יש בהם כדי להשפיע על כושרו הרפואי לנהוג ברכבת מקומית, אשר לא דווחו למנהל לפי {{ח:פנימי|סעיף 34|תקנה 34(ג)}} או שהועברו למנהל מרופא עקב בדיקות שערך לפי {{ח:פנימי|סעיף 21|תקנות 21(א)(5)}}, {{ח:פנימי|סעיף 26|26(א)(1)}} {{ח:פנימי|סעיף 27|או 27(א)(1)}} וכן לעניין בדיקות רפואיות תקופתיות לפי {{ח:חיצוני|תקנות מסילות הברזל (הוראות שונות – מסילת ברזל מקומית)|תקנות הוראות שונות}}.
{{ח:תת|(ב)}} רישיון לנהיגת רכבת מקומית או כל שינוי, תנאי או הגבלה בו יינתנו בכתב.
{{ח:תת|(ג)}} על אף האמור בתקנת משנה (ב) או אם לא עמד המבקש בתנאי שנדרש לצורך קבלת הרישיון, רשאי המנהל ליתן לו רישיון זמני שתוקפו לא יעלה על 180 ימים (להלן – רישיון זמני).
{{ח:תת|(ד)}} רישיון זמני יוצמד לתעודת הזהות, לתעודת עולה או לדרכון של מקבלו.
{{ח:תת|(ה)}} לעניין {{ח:חיצוני|פקודת התעבורה#סעיף 63|סעיף 63 לפקודת התעבורה}} ולעניין {{ח:חיצוני|פקודת התעבורה#סעיף 63|הסעיף האמור}} כפי שהוחל {{ח:חיצוני|פקודת מסילות הברזל#סעיף 46ג|בסעיף 46ג(א)(13) לפקודה}}, לא יראו רישיון זמני שניתן ופקע, כרישיון נהיגה לפי {{ח:חיצוני|פקודת התעבורה|פקודת התעבורה}} או כרישיון לנהיגת רכבת מקומית שפקע.

{{ח:סעיף|30|לימוד נהיגת רכבת מקומית|תיקון: תשפ״א}}
{{ח:תת|(א)}} לימוד נהיגת רכבת מקומית, לרבות לעניין הכשרה תקופתית נמשכת כאמור {{ח:חיצוני|תקנות מסילות הברזל (הוראות שונות – מסילת ברזל מקומית)|בתקנות הוראות שונות}}, ייעשה לפי תכנית שאישר המנהל, באמצעות מדריך ללימוד נהיגת רכבת מקומית כאמור בתקנת משנה (ג) וחונך לנהיגת רכבת מקומית כאמור בתקנת משנה (ה).
{{ח:תת|(ב)}} מדריך מורשה להדריך, להכשיר וללוות מועמדים לקבלת רישיון לנהיגת רכבת מקומית ובעלי רישיון לנהיגת רכבת מקומית בהכשרה תקופתית נמשכת לפי {{ח:חיצוני|תקנות מסילות הברזל (הוראות שונות – מסילת ברזל מקומית)|תקנות הוראות שונות}}, ומורשה לשמש חונך.
{{ח:תת|(ג)}} מי שהתקיים בו אחד מאלה, רשאי לשמש מדריך ללימוד נהיגת רכבת מקומית:
{{ח:תתת|(1)}} מי שהתקיימו בו כל אלה:
{{ח:תתתת|(א)}} הוא בעל רישיון לנהיגת רכבת מקומית לנוסעים, ורישיונו אינו מוגבל ואינו מותנה לעניין גדרות או מערכת איתות;
{{ח:תתתת|(ב)}} הוא בעל ניסיון של אלפיים וחמש מאות שעות נהיגה לפחות ברכבת מקומית מהסוג שבו הוא מיועד להדריך, בקו להסעת נוסעים בשכר או בקו שבו הותרה ההפעלה לפי היתר הפעלה, מתוכן חמש מאות שעות בקו שבו הוא צפוי להדריך; ובמסילת ברזל מקומית לפני שהותרה בה ההפעלה לפי היתר הפעלה – נוסף על ניסיון של אלפיים וחמש מאות שעות נהיגה לפחות ברכבת מקומית מהסוג שבו הוא מיועד להדריך, בקו להסעת נוסעים בשכר, גם אישור בידי גורם כהגדרתו {{ח:פנימי|סעיף 21|בתקנה 21}} כי קיבל הדרכה על מאפייני הקו ועל הסיכונים הקיימים בו;
{{ח:תתתת|(ג)}} מנהל התפעול, אחראי ההדרכה ובוחן נהגים מטעם בעל היתר ההפעלה אישרו בחתימתם כי המועמד עבר הכשרה למדריכים לפי תכנית שאישר המנהל, ויש לו תעודת הסמכה לכך או תעודה מבית ספר מוכר במדינת חוץ שהכיר בה המנהל כמתאימה להוכחת הכשרה כאמור; ובמסילת ברזל מקומית לפני שהותרה בה ההפעלה לפי היתר הפעלה, יינתן האישור בידי גורם כהגדרתו {{ח:פנימי|סעיף 21|בתקנה 21}};
{{ח:תתת|(2)}} מי שהתקיימו בו כל אלה:
{{ח:תתתת|(א)}} התנאים הקבועים {{ח:פנימי|סעיף 21|בתקנות 21(א)(1), (1א), (5) ו־(6)}};
{{ח:תתתת|(ב)}} הוא עמד בהצלחה בקורס הדרכה בבית ספר להכשרת נהגים ומדריכים ובמבחנים בסופו, לפי תכנית הכשרה והכול לפי אישור שנתן לו המנהל, ובכלל זה אישור לעניין תוכני תכנית ההכשרה וזהות בית הספר להכשרה לבקשת מנהל התפעול, ובידו תעודה המעידה על כך;
{{ח:תתתת|(ג)}} הוא עמד בהצלחה בהכשרה ובמבחנים למדריכים מטעם בעל היתר ההפעלה בקו הסעת נוסעים ברכבת מקומית מהדגם שבו הוא צפוי להדריך, לפי תכנית שאישר לו המנהל, ובידו תעודה המעידה על כך.
{{ח:תת|(ג1)}} בעל ההיתר יוודא שבית הספר להכשרת נהגים ומדריכים יפקח על עבודת המדריכים שהכשיר במשך שלושה חודשים מיום סיום הכשרתם.
{{ח:תת|(ד)}} חונך מורשה ללוות מועמדים לקבלת רישיון לנהיגת רכבת מקומית בתהליך הסמכתם כאמור {{ח:פנימי|סעיף 21|בתקנה 21(א)(3)}}, ובעלי רישיון לנהיגת רכבת מקומית בהכשרה תקופתית נמשכת לפי {{ח:חיצוני|תקנות מסילות הברזל (הוראות שונות – מסילת ברזל מקומית)|תקנות הוראות שונות}}.
{{ח:תת|(ה)}} מי שהתקיימו בו כל אלה, רשאי לשמש חונך לנהיגת רכבת מקומית:
{{ח:תתת|(1)}} הוא בעל רישיון לנהיגת רכבת מקומית לנוסעים, ורישיונו אינו מוגבל ואינו מותנה לעניין גדרות או מערכת איתות;
{{ח:תתת|(2)}} הוא בעל ניסיון של שבע מאות וחמישים שעות נהיגה ברכבת מקומית בקו שניתנים בו שירותי הסעה בשכר או בקו שהותרה בו ההפעלה לפי היתר הפעלה, ומתוכן מאתיים שעות בקו שבו הוא צפוי לחנוך; ובמסילת ברזל מקומית לפני שהותרה בה ההפעלה לפי היתר הפעלה – במקום ניסיון של 750 שעות, הוא בעל ניסיון של 1,000 שעות נהיגה לפחות ברכבת מקומית מהסוג שבו הוא מיועד לחנוך, בקו להסעת נוסעים בשכר, וניתן לו אישור בידי גורם כהגדרתו {{ח:פנימי|סעיף 21|בתקנה 21}} כי קיבל הדרכה על מאפייני הקו ועל הסיכונים הקיימים בו.

{{ח:סעיף|31|בוחן נהגי רכבת מקומית}}
{{ח:תת|(א)}} בוחן נהגי רכבת מקומית יעריך ויבחן את התאמתם של מועמדים לקבלת רישיון לנהיגת רכבת מקומית כאמור בתקנת משנה (ב) ושל בעלי רישיון לנהיגת רכבת מקומית בהכשרה תקופתית נמשכת לפי {{ח:חיצוני|תקנות מסילות הברזל (הוראות שונות – מסילת ברזל מקומית)|תקנות הוראות שונות}}.
{{ח:תת|(ב)}} מי שהתקיימו בו כל אלה רשאי לשמש בוחן נהגי רכבת מקומית:
{{ח:תתת|(1)}} הוא בעל ניסיון של חמשת אלפים שעות נהיגה לפחות ברכבת מקומית בקו להסעת נוסעים בשכר או בקו שבו הותרה ההפעלה לפי היתר הפעלה, מתוכן מאה שעות נהיגה בקו שהוא צפוי לשמש בו בוחן נהגי רכבת מקומית; ובמסילת ברזל מקומית לפני שהותרה בה ההפעלה לפי היתר הפעלה – במקום מאה שעות כאמור, אישור בידי גורם כהגדרתו {{ח:פנימי|סעיף 21|בתקנה 21}} כי המועמד קיבל הדרכה על מאפייני הקו ועל הסיכונים הקיימים בו;
{{ח:תתת|(2)}} מנהל התפעול ואחראי ההדרכה מטעם בעל היתר ההפעלה אישרו בחתימתם כי המועמד עבר תכנית הכשרת בוחנים לנהגי רכבת מקומית, שאישר המנהל, וניתנה לו תעודת הסמכה לכך או תעודה מבית ספר מוכר במדינת חוץ, אשר הכיר בה המנהל כמתאימה להוכחת הכשרה כאמור; ובמסילת ברזל מקומית לפני שהותרה בה ההפעלה לפי היתר הפעלה, במקום אישור מנהל תפעול, יינתן האישור בידי גורם כאמור.

{{ח:סעיף|32|פסילת רישיון מחמת סכנה לעוברי דרך}}
{{ח:תת|(א)}} המנהל יפסול רישיון לנהיגת רכבת מקומית של נהג כאמור {{ח:חיצוני|פקודת מסילות הברזל#סעיף 46כב|בסעיף 46כב(א)(6) לפקודה}}, אם במהלך שנה רצופה שקדמה להחלטתו הורשע בעל הרישיון באחת מאלה:
{{ח:תתת|(1)}} 10 עבירות תעבורה כנהג רכבת מקומית שהמנהל ראה כי נרשמו לחובת בעל רישיון לנהיגת רכבת מקומית, לרבות תוקף ההרשעות;
{{ח:תתת|(2)}} חמש מן העבירות המנויות {{ח:חיצוני|פקודת התעבורה#סעיף 40א|בסעיף 40א(א)(1) לפקודת התעבורה}} או {{ח:חיצוני|פקודת התעבורה#תוספת 10|בתוספת העשירית שבה}}, בין כנהג רכבת מקומית ובין לפי רישיון נהיגה אחר שהמנהל ראה כי נרשמו במרשם העבירות לפי {{ח:חיצוני|תקנות התעבורה#סעיף 545|תקנה 545 לתקנות התעבורה}}.
{{ח:תת|(ב)}} אין בהוראות תקנה זו כדי לגרוע מתוקפה של כל פסילה אחרת שהוטלה על הנהג, זולת אם בית משפט קבע אחרת.

{{ח:סעיף|33|העתק רישיון}}
{{ח:תת|(א)}} הוכח להנחת דעתו של המנהל כי רישיון לנהיגת רכבת מקומית אבד, נגנב או נפגם או נלקח מבעליו בידי רשות שהוסמכה לכך כדין, ובמועד פנייתו למנהל רשאי בעל הרישיון להחזיק בו, רשאי המנהל לתת לו העתק הרישיון.
{{ח:תת|(ב)}} מצא בעל הרישיון את הרישיון המקורי לאחר שקיבל העתק ממנו, יחזיר את ההעתק למנהל.

{{ח:סעיף|34|חובה להודיע על שינוי וחובת הצגת רישיון לנהיגת רכבת מקומית}}
{{ח:תת|(א)}} בעל רישיון לנהיגת רכבת מקומית יודיע על כל שינוי שחל בכל פרט מן הפרטים הרשומים בו וימציא למנהל לפי דרישתו, את הרישיון לשם רישום השינוי בו; שלח המנהל לבעל הרישיון רישיון נוסף שנכללו בו השינויים, יחזיר בעל הרישיון את הרישיון הקודם למנהל.
{{ח:תת|(ב)}} על אף האמור בתקנת משנה (א), על שינוי שחל בכתובת למשלוח דואר, יודיע בעל רישיון שהוא תושב כהגדרתו {{ח:חיצוני|חוק עדכון כתובת|בחוק עדכון כתובת, התשס״ה–2005}}, לפקיד הרישום כמשמעותו {{ח:חיצוני|חוק עדכון כתובת|בחוק האמור}}.
{{ח:תת|(ג)}} בעל רישיון שנתגלו אצלו מחלת לב או מגבלות במערכת העצבים, העצמות, הראייה או השמיעה, יודיע על כך מיד במכתב רשום למנהל, וכן ימסור הודעה כאמור למנהל התפעול; נודע למנהל התפעול כאמור, ימסור הודעה על כך לבעל ההיתר ולמנהל; נודע למנהל כאמור, רשאי הוא לדרוש מבעל הרישיון לעבור בדיקה רפואית לפי {{ח:פנימי|סעיף 21|תקנה 21(א)(5)}}.
{{ח:תת|(ד)}} בעל היתר הפעלת מסילת ברזל ומנהל תפעול מטעמו יציגו לכל שוטר לפי דרישתו באזור תפעול ותחזוקה, רישיון לנהיגת רכבת מקומית של כל נהג רכבת מקומית המשמש מטעם בעל ההיתר במסילת הברזל המקומית וכן כל נהג במסילת הברזל יציג את רישיון נהיגתו לפי דרישה כאמור; ובמסילת ברזל מקומית לפני שהותרה בה ההפעלה לפי היתר הפעלה, במקום בעל היתר הפעלה ומנהל תפעול, יציג הגורם ומי שהגורם בא מטעמו את הרישיון לדרישת שוטר כאמור.

{{ח:סעיף|35|רישום תנאי ומגבלה ברישיון}}
{{ח:תת|(א)}} קבע המנהל תנאי או מגבלה ברישיון לנהיגת רכבת מקומית יציינו ברישיון; בעל הרישיון ימסור את הרישיון לידי המנהל מיד עם קבלתו את ההודעה בדבר החלטת המנהל לקבוע מגבלה או תנאי כאמור.
{{ח:תת|(ב)}} אין באי־רישום תנאי או מגבלה ברישיון כאמור בתקנת משנה (א) כדי לפגוע בתוקף התנאי שנקבע או כדי לבטל חובת בעל הרישיון לעמוד בו לפי החלטת המנהל.

{{ח:קטע2|פרק 7|פרק שביעי: פקיד רכבת שאינו בעל רישיון לנהיגה בה}}

{{ח:סעיף|36|פקיד רכבת מקומית שאינו בעל רישיון לנהיגה בה}}
{{ח:תת|(א)}} בעל היתר הפעלה לא יעסיק אדם כפקיד רכבת מקומית שאינו נהג רכבת מקומית, אלא אם כן –
{{ח:תתת|(1)}} מלאו לו 21 שנים;
{{ח:תתת|(2)}} הוא שולט שליטה בסיסית בשפה העברית, כדרוש לצורך עבודתו; המנהל רשאי לפטור פקיד רכבת מתנאי זה, לפי אופי תפקידו;
{{ח:תתת|(3)}} הוא מכיר את הסמכויות שהוענקו לו לפי {{ח:חיצוני|פקודת מסילות הברזל|הפקודה}}.
{{ח:תת|(ב)}} לעניין העסקת אדם כפקיד רכבת מקומית למתן שירות לנוסעים במסילת הברזל המקומית, נוסף על התנאים כאמור בתקנת משנה (א), בעל היתר ההפעלה שוכנע כי הוא מכיר את סביבת מסלול הקו שעוברת בו הרכבת המקומית; לעניין זה, ”סביבת מסלול הקו“ – לרבות מוסדות שניתן בהם שירות לציבור, שמות רחובות ואמצעי תחבורה ציבורית אחרים, הסמוכים למסלול הקו.

{{ח:קטע2|פרק 8|פרק שמיני: הוראות שונות}}

{{ח:סעיף|37|הליך הבאת טענות לפני המנהל והחלטה על ידו}}
{{ח:תת|(א)}} נדרש אדם להביא את טענותיו לפני המנהל לעניין החלטה, רשאי המנהל לקבוע כי הטענות יוגשו לו בכתב, ורשאי הוא לקבוע מועד להגשתן.
{{ח:תת|(ב)}} נדרש אדם להביא טענות כאמור בתקנת משנה (א), יעשה זאת במועד שנקבע לכך וישלח את טענותיו למנהל בדואר רשום; לא הגיש אדם את טענותיו כאמור במועד, רשאי המנהל להאריך את המועד, לבקשתו, ורשאי הוא להחליט בעניין גם בלא להאריך את המועד לכך בהתחשב בדחיפות העניין ומסוכנותו לציבור ולהתנהלות במסילה.
{{ח:תת|(ג)}} המנהל רשאי לדרוש מאדם כאמור השלמת טענות בכתב או בעל פה, במועד שיקבע, ויחולו הוראות תקנת משנה (ב) לעניין מתן החלטה במועד והארכתו.
{{ח:תת|(ד)}} החלטת המנהל תינתן בתוך 30 ימים מן המועד האחרון שקבע להבאת טענות לפניו, ובהתחשב באמור בתקנות משנה (ב) ו־(ג).
{{ח:תת|(ה)}} תקנה זו תחול, זולת אם נקבע הליך אחר לפי העניין, לפי {{ח:חיצוני|פקודת מסילות הברזל|הפקודה}}.

{{ח:סעיף|38|הוראות מעבר}}
{{ח:תת|(א)}} בתקנה זו, ”הרשאה מוגבלת“ ו”הרשאה מלאה“ – סוגי הרשאה לנהיגת רכבת מקומית שהכיר בה המנהל לפני יום תחילתו של {{ח:חיצוני|https://fs.knesset.gov.il/18/law/18_lsr_301316.pdf|תיקון מס׳ 6}}.
{{ח:תת|(ב)}} הרשאה מוגבלת לנהיגת רכבת מקומית שנתן המנהל, תהיה רישיון לנהיגת רכבת מקומית לתפעול, ובלבד שבעל ההרשאה השלים את הדרישות לקבלת הרשאה מלאה לנהיגת רכבת מקומית לתפעול לפי הוראות המנהל {{ח:פנימי|סעיף 26|ותקנה 26}}.
{{ח:תת|(ג)}} נוסף על האמור בתקנת משנה (ב), יראו הרשאה מלאה לנהיגת רכבת מקומית לתפעול כרישיון לנהיגת רכבת מקומית לנוסעים בתקופה שלאחר מתן היתר הפעלה כאמור, לאחר שבעל ההרשאה נהג 50 שעות לפחות כבעל הרשאה מלאה, לפי אישור שמסר מנהל התפעול למנהל, מתוכן 15 שעות לפחות בקו שבו הוא צפוי לנהוג לאחר מתן היתר הפעלה, כשהקו הוא בלא גדרות בטיחות זמניות ועם מערכת איתות פעילה; תקנת משנה זו תחול גם על בעל הרשאה מוגבלת לנהיגת רכבת מקומית לתפעול לאחר שהשלים את הדרישות לקבלת הרשאה מלאה לנהיגת רכבת מקומית לתפעול.
{{ח:תת|(ד)}} מי ששימש בוחן נהגים ברכבת מקומית או מדריך לנהיגת רכבת מקומית ערב תחילתו של {{ח:חיצוני|https://fs.knesset.gov.il/18/law/18_lsr_301316.pdf|תיקון מס׳ 6}}, ייתן לו המנהל רישיון לנהיגת רכבת מקומית לנוסעים, ותוקפו מיום מתן הרישיון כאמור {{ח:פנימי|סעיף 21|בתקנה 21(ג)}}.
{{ח:תת|(ה)}} מי ששימש בוחן נהגים ברכבת מקומית או מדריך לנהיגת רכבת מקומית ערב תחילתו של {{ח:חיצוני|https://fs.knesset.gov.il/18/law/18_lsr_301316.pdf|תיקון מס׳ 6}}, יחשב כמי שהתמלאו בו הוראות {{ח:פנימי|סעיף 30|תקנות 30}} {{ח:פנימי|סעיף 31|או 31}} לפי העניין.
{{ח:תת|(ו)}} על אף האמור {{ח:פנימי|סעיף 30|בתקנה 30(ג)(1)}}, בתקופה של שלוש שנים מיום תחילתן של תקנות אלה (להלן – יום התחילה), יראו בבעל ניסיון של אלף שעות נהיגה כמדריך ברכבת מקומית בקו שבו ניתנים שירותי הסעת נוסעים בשכר או בקו שבו הותרה ההפעלה לפי היתר הפעלה, מתוכן חמש מאות שעות בקו שבו הוא צפוי להדריך, כמי שהתקיימה בו {{ח:פנימי|סעיף 30|התקנה האמורה}}.
{{ח:תת|(ז)}} על אף האמור {{ח:פנימי|סעיף 31|בתקנה 31(ב)(1)}}, בתקופה של שלוש שנים מיום התחילה, יראו בבעל ניסיון של שלושת אלפים שעות כמדריך נהיגה ברכבת מקומית בקו שבו הוא אמור לשמש בוחן, כמי שהתקיימה בו {{ח:פנימי|סעיף 31|התקנה האמורה}}.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 11|תקנה 11(א)(2)}})}}}}
{{ח:קטע3||ציוד עזרה ראשונה}}

{{ח:סעיף*|א||עוגן=תוספת פרט א}}
{{ח:ת}} ציוד עזרה ראשונה לכל קרון ברכבת מקומית המסיעה נוסעים יכלול את המפורט להלן:
{{ח:תת|(1)}} 8 זוגות כפפות חד־פעמיות לטקס סטריליות;
{{ח:תת|(2)}} 1 מסכת כיס להנשמה;
{{ח:תת|(3)}} 1 צווארון מתכוונן;
{{ח:תת|(4)}} 3 תחבושות אישיות;
{{ח:תת|(5)}} 3 אגד אלסטי;
{{ח:תת|(6)}} 2 משולשי בד כולל סיכות;
{{ח:תת|(7)}} 2 חוסמי עורקים;
{{ח:תת|(8)}} 1 מספריים לעזרה ראשונה;
{{ח:תת|(9)}} 1 שמיכת הצלה;
{{ח:תת|(10)}} 10 פד גזה סטרילי 3″×3″;
{{ח:תת|(11)}} 1 אספלנית נייר 1″;
{{ח:תת|(12)}} 1 מד לחץ דם;
{{ח:תת|(13)}} 1 סטטוסקופ;
{{ח:תת|(14)}} 1 משחת פולידין;
{{ח:תת|(15)}} 1 ערכת הנשמה סיליקון לילד;
{{ח:תת|(16)}} 1 ערכת הנשמה סיליקון למבוגר;
{{ח:תת|(17)}} 1 ערכת מכל חמצן ניידת;
{{ח:תת|(18)}} 1 תרמיל נשיאה.

{{ח:סעיף*|ב||עוגן=תוספת פרט ב}}
{{ח:ת}} הציוד האמור {{ח:פנימי|תוספת פרט א|בפרט א}} הוא לשימוש במקרה של פיגוע או אירוע בטיחותי בלבד ואם נעשה בו שימוש כאמור, יושלם מיד לכמות שפורטה בו, וייסגר שוב באופן הרמטי.

{{ח:חתימות|י״ד בטבת התשע״ב (9 בינואר 2012)}}
* '''ישראל כ״ץ'''
שר התחבורה והבטיחות בדרכים
{{ח:סוגר}}
{{ח:סוף}}
[[קטגוריה:בוט חוקים]]